Ranshart

Ranshart er det andre albumet til det progressive rockebandet Ruphus. Albumet er produsert av gruppen selv, og er spilt inn i oktober 1974, i Roger Arnhoff Studios. Albumet ble utgitt samme år. Platen inneholder «bare» fem spor, men de er til gjengjeld lange.Platekompaniet.no

 Historie 

Våren 1974 sluttet Rune Sundby i bandet, så Freddy Dahl, som tidligere hadde spilt i Junipher Greene, erstattet ham en kort stund. Innen høsten kom, var både Gudny Aspaas og Dahl ute av bandet, og dermed sto Ruphus uten vokalister. Rune Østdahl ble ny vokalist, mest fordi stemmen hans lignet stemmen til Jon Anderson i Yes. Derfor ligger det en viss Yes-innflytelse over albumet, helt ned til detaljene på plateomslaget. Platen fikk imidlertid dårlig mottakelse. I 1978 ble albumet gitt ut i Vest-Tyskland, av platselskapet Brain.

I 1999 ble Ranshart gjenutgitt på CD av Pan Records. I motsetning til gjenutgivelsen av New Born Day, hadde ikke denne noen bonusspor.Discogs.com

 Sporliste 
Side en
«Music Is My Light» (Haakon Graf/Freddy Dahl/Bjørn Saastad) – 6:12  	
«Easy Lovers» (Kjell Larsen/Håkon Bull-Hansen) – 4:37 	
«Fallen Wonders» (Graf/Odd Nordlie) – 5:51 
Side to	
«Pictures of a Day» (Asle Nilsen/Graf) – 8:30 	
«Back Side» (Graf/Larsen/Rune Sundby) – 8:10

 Personell 
Musikere
Asle Nilsen – Bassgitar, fløyte
Thor Bendiksen – Trommer
Kjell Larsen – Gitar
Haakon Graf – Keyboard
Rune Østdahl – Vokal 
Produksjon
Rolf Kjernet – Lydingeniør
Ruphus – Produsent
Kathinka Rasch-Halvorsen - Albumomslag foran
Morten Andersen - Albumomslag bak 
Dag Erik Asbjørnsen - Layout på CD-utgivelsen fra 1999

 Referanser 

 Eksterne lenker 

  Artikkel om Ruphus på Ballade.no

Kategori:Musikkalbum fra 1974
Kategori:Ruphus-album
Kategori:Pan Records-album